《咏轩辕台》
明代·吴允禄

洞庭之水浮天地，中有君山若螺髻。山上谁崇百尺台，黄云紫螺常徘徊。

相传昔日轩辕子，铸鼎烧丹此遗址。丹成白日升苍穹，黎民独抱乌号弓。

千年事往今何在，吊古临风增感慨。呜呼真伪谁得知，日暮平芜鸟乱飞。

作者简介：吴允禄，字天申。番禺人。琏次子。明世宗嘉靖二年（一五二三）进士。初授武选主事，出为湖广参政，擢按察使。免归。著有《九岩集》。清温汝能《粤东诗海》卷二一、清道光《广东通志》卷二七六有传。